b'\n_START_ARTICLE_\nGastronomia del Camp de Tarragona\n_START_SECTION_\nLa cal\xc3\xa7otada\n_START_PARAGRAPH_\nLa cal\xc3\xa7otada \xc3\xa9s un \xc3\xa0pat m\xc3\xa9s aviat festiu que alhora neix del producte m\xc3\xa9s t\xc3\xadpic de Valls i amb denominaci\xc3\xb3 d\'origen, el cal\xc3\xa7ot. La cal\xc3\xa7otada, celebrada al febrer, tamb\xc3\xa9 es pot tastar a qualsevol restaurant de la zona. Es tracta de cal\xc3\xa7ots rostits a la brasa i guarnits amb una salsa lleugerament picant que es diu salvitxada, una variant del romesco.\n_START_SECTION_\nRomesco\n_START_PARAGRAPH_\nEl romesco \xc3\xa9s una salsa origin\xc3\xa0ria del Camp a base de tom\xc3\xa0quet, ceba, oli d\'oliva, pebrot, pebre bo, sal, llorer, farigola, fenoll i orenga.\n_START_SECTION_\nMenjablanc\n_START_PARAGRAPH_\nEl menjablanc \xc3\xa9s el plat tipic de Reus - com tamb\xc3\xa9 ho \xc3\xa9s de les Terres de l\'Ebre i l\'Alguer. El menjablanc es fa amb llet, llet d\'ametlles, mido, sucre i canyella en branca. Es prepara barrejant els ingredients en fred i posteriorment remanant-lo mentre s\'escalfa, fins a l\'ebullici\xc3\xb3. La llet d\'ametlles es prepara triturant atmelles, afegint aigua a la pasta formada i a continuaci\xc3\xb3 filtrant. \xc3\x89s un plat tipic del Carnestoltes (el dijous gras) i es pot consumir durant tota la Quaresma. _NEWLINE_Existeix un preparat en sobres preparat per Menjablanc de Reus S.L. Hi ha tamb\xc3\xa9 un producte comercial anomenat "almendrina" que es pot fer servir per a preparar el menjablanc'